
Kilpailumääräykset ja paikallissäännöt
 
Pelimuoto ja käytettävä tii
N50, N65, M50, M65, M70, M75, SGS/AT-hallinto. 
Käytettävä tii on M50 ja M65 keltainen, M70 sininen ja M75, N50 ja N65 punainen. SGS/AT hallinto keltainen/punainen.

Tasoituksellinen lyöntipeli, 18 r.

Tuloskortit ja korttien palautus
Kilpailussa käytetään digitaalista tulosten kirjausta Golfbox-järjestelmään. Yksi ryhmän pelaajista kirjaa koko ryhmän tulokset Golfboxiin. Pelatun reiän tulokset pitää kirjata ennen seuraavan reiän avauslyöntejä. Lisäksi yksi ryhmän pelaajista kirjaa koko ryhmän tulokset pahviselle tuloskortille.

Pelaajat käyvät tulokset yhdessä läpi Scoring Arealla. Scoring Area sijaitsee klubitalolla ja kulku tapahtuu terassilta (pääovelta oikealle). Toimihenkilö lukee tulokset ääneen ja pelaajat vahvistavat suullisesti, että oma tulos on oikein. Digitaalinen tuloskortti on pelaajan virallinen tuloskortti. Tuloskortti katsotaan palautetuksi, kun pelaaja poistuu Scoring Arealta.

Tasatulokset: ensin pienin tasoitus, sitten matemaattinen ja lopuksi arpa.

Kilpailussa noudatetaan
· R&A:n Golfin sääntöjä 1.1.2023-
· R&A Official Guide to the Rules of Golf 2023-
· SGL:n kilpailujen kilpailumääräykset ja paikallissäännöt (SGL HardCard)
· Ja seuraavia paikallissääntöjä, jotka syrjäyttävät kaikki muut Laukaan Peurunkagolfin kenttää koskevat paikallissäännöt

Siirtosääntö (Mallipaikallissääntö E3)
Pelaajan pallon ollessa yleisen pelialueen väyläkorkeuteen tai lyhyemmäksi leikatulla osalla, voi pelaaja siirtää palloaan enintään 15 cm, mutta ei lähemmäksi reikää ja pallon täytyy pysyä yleisellä pelialueella. Mallipaikallissäännöstä E-3 löytyvät tarkemmat ohjeet menettelytavasta.
Ulkona-raja väylällä 5
Pelattaessa väylää 5 ulkona-raja oikealla kulkee hiekkatien oikeaa reunaa pitkin jatkuen väylän 6 sinisen tiiauspaikan takaa suoraan kohti Peurunkajärveä.
Estealueet (Sääntö 17)
Huoltoteiden ja polkujen vieressä kulkevat kuivatusojat ovat punaisia estealueita, vaikkei niitä olisi merkitty.
Pudottamisalueet väylillä 7 ja 16
Pallon ollessa estealueella tai kun tiedetään tai on käytännössä varmaa, että pallo, jota ei ole löydetty, on estealueella väylillä 7 tai 16, on pelaajalla yhden lyönnin rangaistuksella käytössään seuraavat vaihtoehdot:
a) Vapautua Säännön 17.1 mukaisesti, tai
b) Ylimääräisenä vaihtoehtona pudottaa alkuperäinen tai muu pallo pudottamisalueelle, joka on merkitty vihreillä paaluilla. Pudottamisalue on vapautumisalue Säännön 14.3 mukaisesti.

Varapallon lyöminen alkuperäisen pallon ollessa estealueella väylällä 16
Jos pelaaja ei tiedä onko hänen pallonsa estealueella väylällä 16 pelaaja voi pelata varapallon säännön 18.3 mukaisesti, jota on muokattu seuraavasti:
Pelatessaan varapalloa pelaaja voi käyttää lyönti ja lyöntimatka -vapautusta 
(ks. sääntö 17.1d(1)), linjassa taaksepäin -vapautusta (ks. sääntö 17 .1d(2)) tai väylällä 16 käyttää vihrein paaluin merkittyä pudottamisaluetta. Pelaajan pelattua tämän säännön mukaisesti varapallon, ei hän voi enää käyttää muita säännön 17.1 mukaisia vaihtoehtoja suhteessa alkuperäiseen palloon.
Kun päätetään, milloin varapallosta tulee pelaajan pelissä oleva pallo tai milloin se pitää tai voidaan hylätä, säännöt 18 .3c(2) ja 18 .3c(3) ovat voimassa, paitsi kun alkuperäinen pallo löytyy estealueelta kolmen minuutin etsinnän aikana, pelaaja voi valita joko:
a) Pelaamisen jatkamisen alkuperäisellä estealueella olevalla pallolla, jolloin varapalloa ei saa enää pelata, tai
b) Pelaamisen jatkamisen varapallolla, jolloin alkuperäistä palloa ei saa pelata.

Jos alkuperäistä palloa ei löydy kolmen minuutin etsinnän aikana tai tiedetään tai on käytännössä varmaa, että pallo on kadonnut estealueelle, varapallosta tulee pelissä oleva pallo.
RANGAISTUS PAIKALLISSÄÄNNÖN RIKKOMISESTA PELAAMALLA VÄÄRÄSTÄ PAIKASTA:
Yleinen rangaistus (kaksi lyöntiä). 
Kierroksen maksimiaika 4h 38 min.

Ruokailut
Kilpailijoille tarjolla kisalounas klo 10:30 - 17:00.

Kilpailutoimikunta
Tuomari Antti Siekkinen puh. 040 552 4286
Kilpailunjohtaja Matti Harju puh. 050 047 6650

